Trentepohlia

Trentepohlia est genus algarum terrestrium classis Ulvophycearum.

 Descriptio 
Trentepohliae sunt plantae epiphyticae, in substratis pervariis crescentes, ut in cortice arborum, supra petras murosque, vel in foliis, sed nonnumquam etiam humi.de Reviers, Bruno (2003) Biologie et phylogénie des algues. Parisiis: Belin. ISBN 9782701135120. Thalli earum caespites saepe magnos efformant, e longinquo faciles visu dignoscituque ob colorem aurantiacum, aureum vel fulvum.Martius, C. F. P. (1817) Flora cryptogamica Erlangensis, sistens vegetabilia e classe ultima Linn. in agro Erlangensi hucusque detecta. Norimbergae. 

Thallus filamentosus, ramosus. Generationes alternantes, sed gametophytum sporophyto simillimum.

Nonnullae Trentepohliae, in associationes symbioticas cum ascomycotis intrantes, lichenes efformant. Apud quartam circiter partem lichenum alga ad familiam Trentepohliacearum pertinet.Nelsen, M.P., Rivas Plata, E., Andrew, C.J., Lücking, R. & Lumbsch, H.T. (2011) Phylogenetic diversity of trentepohlialean algae associated with lichen-forming fungi. Journal of Phycology, 47 (2): 282–290.Hametner, Christina, Stocker-Wörgötter, Elfrida & Grube, Martinus (2014) New insights into diversity and selectivity of trentepohlialean lichen photobionts from the extratropics. Symbiosis, 63 (1): 31–40.

Trentepohliae in locis praesertim humidiusculis inveniuntur, saepe in tropicis, sed haud raro etiam in zona temperata.Rindi, F., Sherwood, A.R. & Guiry, M.D. (2005) Taxonomy and distribution of Trentepohlia and Printzina (Trentepohliales,Chlorophyta) in the Hawaiian Islands. Phycologia, 44: 270–284. Rindi, F., Guiry, M.D., Critchley, A.T. & Ar Gall, E. (2003) The distribution of some species of Trentepohliaceae (Trentepohliales, Chlorophyta) in France. Cryptogamie, Algologie, 24 (2): 133–144.

 Nomenclatura 
Nomen huius generis, a Carolo Friderico Philippo Martio anno 1817 creatum, Ioannem Fridericum Trentepohl (1748–1806), botanicum Theodiscum commemorat.Burkhardt, L. (2022) Eine Enzyklopädie zu eponymischen Pflanzennamen: Von Menschen & ihren Pflanzen. Berolini: Botanic Garden and Botanical Museum Berlin, Freie Universität Berlin. ISBN 978-3-946292-41-8 Typus generis est Trentepohlia aurea (L.) C.Martius [≡ Byssus aurea L.]Trentepohlia aurea [Alagebase, in interreti]. Genus vero Trentepohlia est typus familiae Trentepohliacearum, familiae unicae ordinis Trentepohlialium.Trentepohliales [Algaebase, in interreti].

 Pinacotheca 

 Notae 

Categoria:Chlorophyceae
Categoria:Genera plantarum